Source: https://www.riigiteataja.ee/redaktsioonide_vordlus.html?grupiId=1022803&vasakAktId=429032016063
Timestamp: 2020-02-19 18:05:24+00:00
Document Index: 6258268

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 5', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23']

Jõustumine: 08.01.201801.04.201601.12.2007
RT IV, 29.03.2016, 63
Lapsehoiuteenuse rahastamise kord (edaspidi kord) reguleerib lapsehoiuteenuse osutamisega seotud isikute ringi, lapsehoiuteenuse osutamisele esitatavaid nõudeid, lapsehoiuteenuse rahastamise tingimusi, taotlemist, rahastamise korraldust ja järelevalvet.
§ 2. Lapsehoiuteenuse otstarve
Lapsehoiuteenus on lapse vanema, lepingulise hooldaja või eestkostja (edaspidi esindaja) toimetulekut või töötamist toetav, samuti puudega lapse esindajale puhkust võimaldav teenus, mille osutamise vältel tagab lapse hooldamise, arendamise ja turvalisuse lapsehoiuteenuse osutaja.
2. peatükk LAPSEHOIUTEENUSE OSUTAMISEGA SEOTUD ISIKUD
§ 3. Lapsehoiuteenuse osutaja
Lapsehoiuteenuse osutaja on füüsilisest isikust ettevõtja, juriidiline isik, kohaliku omavalitsusüksuse asutus või valitsusasutuse hallatav asutus, kellel on Võru maavanema antud kehtiv tegevusluba.
§ 4. Lapsehoidja
(1) Lapsehoidja on füüsiline isik, kes lapsehoiuteenuse osutamise kestel last isiklikult hooldab ja arendab ning tagab tema turvalisuse. Isikul peab lapsehoidjana tegutsemiseks olema lapsehoidja kutsetunnistus.
(2) Lapsehoidja peab olema täieliku teovõimega ning lapsehoiuteenuse osutamiseks vajaliku füüsilise ja vaimse tervisega ning:
2) temalt ei ole ära võetud vanema õigusi ega ole ära võetud last ilma vanema õiguste äravõtmiseta;
3) teda ei ole kõrvaldatud eestkostja ega hooldaja kohustuste täitmisest;
4) tema suhtes ei ole alustatud kriminaalmenetlust süüdistatavana kuriteos, mille eest seadus näeb karistusena ette vangistuse, ja tal ei ole karistatust tahtlikult toimepandud kuriteo eest;
§ 5. Lapsehoiuteenuse saaja
Lapsehoiuteenuse saajaks on:
1) laps, kelle enda ja lapsehoiuteenuse osutajaga lepingu sõlminud esindaja elukohana on Eesti rahvastikuregistrisse kantud Meremäe vald ja kes elab Meremäe vallas;
2) sellises eas laps, kelle esindajal puudub õigus saada vanemahüvitist;
3) laps, kelle mõlemad vanemad töötavad või õpivad päevases õppevormis;
4) laps, kellele Meremäe Vallavalitsus ei suuda tagada lasteaiakohta;
5) laps, kelle tervislik seisund vajab erilist tähelepanu ja väikest kollektiivi;
6) raske või sügava puudega laps, kui hoiuteenuse vajadus on kirjas rehabilitatsiooniplaanis.
3. peatükk LAPSEHOIUTEENUSE OSUTAMISELE ESITATAVAD NÕUDED
§ 6. Lapsehoiuteenuse osutamine
(1) Lapsehoidja lähtub oma töös lapse huvidest, esindaja juhistest, lapsehoiuteenuse osutaja ja esindaja vahel sõlmitud lepingust ning õigusaktidest.
(2) Lapsehoiuteenuse päevakava määratakse kindlaks lapsehoidja ja lapse esindaja vahelises lepingus, võttes arvesse lapse vanust, vajadusi, sh. erivajadusi ja lapsehoiu kestust päevas.
(3) Lapsehoiuteenust võib osutada lapse või lapsehoidja eluruumis või muudes lapsehoiuks sobivates ruumides.
§ 7. Tervisekontroll
Lapsehoidja, samuti muu isik, kes viibib perioodiliselt ruumides, kus osutatakse lapsehoiuteenust, peab läbima korrapärase tervisekontrolli nakkushaiguste suhtes, sealhulgas iga kahe aasta järel kopsude röntgenuuringu, ja neil peab olema tervisetõend nakkushaiguste suhtes tervisekontrolli läbimise kohta. Lapsehoiuteenuse osutaja on kohustatud Meremäe Vallavalitsuse nõudmisel esitama enda ja muu isiku eelnimetatud tervisetõendi.
§ 8. Lapsehoidja juures teenusel olevate laste arv
(1) Lapse eluruumides võib lapsehoidja korraga hoida kuni viit last, kaasa arvatud lapsehoidja enda samal ajal hooldamist vajavad isikud. Väljaspool lapse eluruume võib lapsehoidja hoida korraga kuni 10 last, kaasa arvatud lapsehoidja enda samal ajal hooldamist vajavad isikud.
(2) Kui lapsehoiuteenusel viibib korraga rohkem kui viis last, loetakse igat lapsehoiuteenusel viibivat raske või sügava puudega last, alla kolmeaastast last ning lapsehoidja enda samal ajal hooldamist vajavat raske või sügava puudega isikut ja alla kolmeaastast last kahe lapse eest.
§ 9. Lapse toitlustamine
(1) Kui lapsehoiuteenust osutatakse rohkem kui neli tundi päevas, tagab lapsehoiuteenuse osutaja lapse toitlustamise vastavalt lapsehoiuteenuse osutaja ja vanema vahelisele lepingule.
(2) Kui lapsehoiuteenust osutatakse väljaspool lapse eluruume, tagab lapse toitlustamise lapsehoiuteenuse osutaja vastavalt toiduseaduses sätestatule.
§ 10. Ruumidele esitatavad tervisekaitsenõuded
(1) Kui lapsehoiuteenust osutatakse väljaspool lapsehoiuteenusel viibiva lapse eluruume, peavad lapsehoiuteenuse osutamise ruumid vastama Rahvatervise seaduses lapsehoiuteenusele kehtestatud tervisekaitsenõuetele.
(2) Kui lapsehoiuteenust ei osutata lapse eluruumides ning lapsehoiuteenust osutatakse rohkem kui neli tundi päevas, võimaldab lapsehoiuteenuse osutaja lapsele magamiskoha vastavalt lapse eale ja vajadustele ning lapsehoiuteenuse osutaja ja vanema vahelisele lepingule.
§ 11. Nõuded lapsehoiuteenuse osutamise juures viibivatele isikutele
Kui lapsehoiuteenust osutatakse väljaspool lapsehoiuteenusel viibiva lapse eluruume, peab muu seda eluruumi kasutav täieliku teovõimega isik olema lastega koosolemiseks vajaliku vaimse tervisega ning vastama järgmistele nõuetele:
1) temalt ei ole ära võetud vanema õigusi ega ole ära võetud last ilma vanema õiguste äravõtmiseta;
2) teda ei ole kõrvaldatud eestkostja ega hooldaja kohustuste täitmisest;
3) tema suhtes ei ole alustatud kriminaalmenetlust süüdistatavana kuriteos, mille eest seadus näeb karistusena ette vangistuse, ja tal ei ole karistatust tahtlikult toimepandud kuriteo eest;
4) tal ei ole sõltuvust alkoholist, narkootilistest ega psühhotroopsetest ainetest;
5) teda ei ole karistatud või tema suhtes kohaldatud sundravi seksuaalkuritegude eest.
4. peatükk LAPSEHOIUTEENUSE RAHASTAMISE TINGIMUSED
§ 12. Lapsehoiuteenuse rahastamise eeldused
(1) Õigustaotleda lapsehoiuteenuse rahastamist tekib esindajal pärast vanemahüvitise seaduse alusel saadava hüvitise maksmise lõppemist ning lõpeb lapse minekul koolieelsesse lasteasutusse või õppimaasumisel üldhariduskooli.
(2) Meremäe Vallavalitsuse eelarvest rahastatakse lapsehoiuteenust eeldusel, et:
1) lapsehoiuteenuse osutaja, lapsehoidja, lapsehoiuteenuse saaja vastab käesoleva korra 2. peatükis lapsehoiuteenuse osutamisega seotud isikutele esitatud nõuetele (v.a. § 5 punkt 6);
2) lapsehoiuteenuse osutaja ja lapse esindaja vahel on sõlmitud leping;
3) lapsehoiuteenuse osutaja kannab korrektselt ja õigeaegselt andmed riiklikesse registritesse;
4) osutatav lapsehoiuteenus vastab käesoleva korra 3. peatükis ja teistes õigusaktides esitatud nõuetele;
6) laps ei viibi samal ajal haridusasutuses.
(3) Riigi poolt rahastatakse lapsehoiuteenust eeldusel, et:
1) maavalitsuse kaudu on Meremäe Vallavalitsuse eelarvesse kantud raha raske ja sügava puudega lastele lapsehoiuteenuse osutamiseks vastavalt Vabariigi Valitsuse poolt kehtestatud teenuse hinnale ja maksimaalsele maksumusele;
2) lapsehoiuteenuse vajadus on kirjas lapse rehabilitatsiooniplaanis;
3) lapse hooldamine ei ole samal ajal tagatud teiste sotsiaalteenustega, välja arvatud sotsiaalhoolekande seaduse §-s 251 sätestatud lapse perekonnas hooldamine;
4) laps ei viibi samal ajal haridusasutuses;
5) lapse esindaja on valinud nõuetele vastava lapsehoiuteenuse osutaja ning sõlminud temaga lepingu.
(4) Riigi rahastatava lapsehoiuteenuse rahaliste vahendite ülejäägi korral võib neid jooksva eelarveaasta 1. oktoobrist alates kasutada raske või sügava puudega lastele ja nende peredele osutatud sotsiaalteenuste kompenseerimiseks ning uute teenuste arendamiseks, sealhulgas:
1) transporditeenus lapse viimisel ravi-, rehabilitatsiooni- või haridusasutusse;
3) lastele isikliku abistaja ja tugiisiku teenus;
4) pereliikme viibimine koos lapsega rehabilitatsiooniteenusel;
5) puudega lapsele eluaseme kohandamine.
6) teised puudega lapse ja tema perekonna olukorda ning toimetulekut parandavad teenused.
§ 13. Lapsehoiuteenuse rahastamise taotlemine
(1) Lapse esindaja esitab Meremäe Vallavalitsusele lapsehoiuteenuse rahastamise taotlemiseks vormikohase kirjaliku taotluse (lisa 1) koos alljärgnevate dokumentidega:
1) taotleja isikut tõendav dokument;
2) eestkostjaks või hooldajaks olemist tõendav dokument (esmakordsel taotlemisel);
3) lapse sünnitunnistus (esmakordsel taotlemisel);
4) esindaja ja lapsehoiuteenuse osutaja vahel sõlmitud leping;
5) lapsehoiuteenuse osutaja kutsetunnistuse koopia ja maavanema poolt väljastatud tegevusloa koopia;
6) raske või sügava puudega lapse rehabilitatsiooniplaan ja arstliku ekspertiisi komisjoni otsus puude raskusastme kohta.
(2) Raske või sügava puudega lapse puhul, kes ei kasuta lapsehoiuteenusest, esitada teiste teenuste kasutamist tõendavad kuludokumendid.
§ 14. Lapsehoiuteenuse rahastamise otsustamine
(1) Meremäe Vallavalitsus teeb otsuse lapsehoiuteenuse rahastamise kohta 20 kalendripäeva jooksul taotluse ja kõigi nõutavate dokumentide saamisest arvates.
(2) Taotluse rahuldamise korral sõlmitakse lapsehoiuteenuse osutajaga lapsehoiuteenuse rahastamise leping, kui on täidetud käesoleva korra paragrahvis 12 sätestatud eeldused.
(3) Riigi rahastatava lapsehoiuteenuse osutajaga sõlmitakse haldusleping.
(4) Kui taotlust ei rahuldata, saadab Meremäe Vallavalitsus taotlejale põhjendatud otsuse.
5. peatükk LAPSEHOIUTEENUSE RAHASTAMISE KORALDUS
§ 15. Lapsehoiuteenuse toetus ja selle suurus
(1) Lapsehoiuteenuse rahastamise taotluse rahuldamisel määratakse lapsehoiuteenuse osutajale toetus (edaspidi lapsehoiuteenuse toetus) iga lapsehoiuteenuse saaja kohta kuus. Kui lapsehoiuteenuse saaja hakkab lapsehoiuteenust kasutama kalendrikuu kestel, siis eraldatakse toetus alates järgmisest kalendrikuust.
(2) Meremäe Vallavalitsus kinnitab toetuse suuruse igaks eelarveaastaks. Meremäe Vallavalitsusel on õigus diferentseerida toetuse suurust lähtuvalt lapsehoiuteenuse kasutamise ajast, osutamise kohast, lapse vanusest ning erivajadustest.
(3) Riigi rahastatava lapsehoiuteenuse hind ja maksimaalne maksumus kalendriaastas kehtestatakse Vabariigi Valitsuse määrusega.
§ 16. Lapsehoiuteenuse toetuse ülekandmine
Meremäe Vallavalitsus tasub lapsehoiuteenuse osutajale temaga sõlmitud lepingu kohaselt esitatud arvete alusel.
§ 17. Lapsehoiuteenuse toetuse kasutamine
§ 18. Lapsehoiuteenuse osutaja teavitamiskohustus
(1) Lapsehoiuteenuse osutaja on kohustatud Meremäe Vallavalitsust kirjalikult teavitama lapsehoiuteenuse osutamise lõppemisest iga lapsehoiuteenuse saaja puhul viie tööpäeva jooksul.
(2) Lapsehoiuteenuse osutaja on kohustatud Meremäe Vallavalitsust teavitama kõikidest muutustest, mis tingivad või võivad tingida lapsehoiuteenuse toetuse eraldamise lõpetamise. Lapsehoiuteenuse osutaja on kohustatud viivitamatult teavitama Meremäe Vallavalitsust järelevalveorgani tehtud ettekirjutustest ja nende täitmisest.
§ 19. Lapsehoiuteenuse toetuse eraldamise lõpetamine
(1) Lapsehoiuteenuse toetuse eraldamine lõpetatakse lapsehoiuteenuse saajale lapsehoiuteenuse osutamise lõppemisest. Kui lapsehoiuteenuse saaja lõpetab lapsehoiuteenuse kasutamise kalendrikuu kestel, siis lõpetatakse toetuse eraldamine alates järgmisest kalendrikuust.
(2) Lapsehoiuteenuse toetuse eraldamine lõpetatakse, kui lapsehoiuteenuse osutaja ei täida käesoleva korra paragrahvis 12 sätestatud eeldusi.
§ 20. Lapsehoiuteenuse toetuse eraldamise peatamine
(1) Meremäe Vallavalitsus peatab lapsehoiuteenuse toetuse eraldamise, kui on oht, et lapsehoiuteenuse osutaja ei täida käesoleva korra paragrahvis 12 sätestatud eeldusi. Peatamise ajal selgitatakse asjaolusid ning otsustatakse, kas toetuse eraldamist jätkatakse või toetuse eraldamine lõpetatakse ning üle kantud toetus nõutakse tagasi.
(2) Lapsehoiuteenuse toetuse eraldamine peatatakse, kui lapsehoiuteenuse osutaja ei luba Meremäe Vallavalitsuse esindajat lapsehoiuteenuse osutamiseks kasutatavatesse ruumidesse kontrolli teostamiseks või ei esita tähtaegselt nõutud andmeid ja dokumente.
§ 21. Lapsehoiuteenuse toetuse tagasinõudmine
Kui lapsehoiuteenuse osutamisel ei täideta käesoleva korra paragrahvis 12 sätestatud eeldusi, riiklikes registrites, taotluses või lisatud dokumentides on esitatud valeandmeid, lapsehoiuteenuse osutajal on maksuvõlgnevus, ta ei kasuta toetust sihipäraselt – sellisel juhul on Meremäe Vallavalitsusel õigus nõuda alates eelnevalt loetletud asjaolude ilmnemisest eraldatud toetus tagasi.
6. peatükk LAPSEHOIUTEENUSE JÄRELEVALVE
§ 22. Lapsehoiuteenuse järelevalve
(1) Lapsehoiuteenuse rahastamisel kontrollitakse käesoleva korra paragrahvis 12 sätestatud eelduste täitmist taotluse saamisel ja iga aasta 31. märtsi, 30. juuni, 30. septembri ja 31. detsembri seisuga.
(2) Meremäe Vallavalitsus võib nõuda lapsehoiuteenuse osutajalt igal ajal lapsehoiuteenuse osutamisega seotud andmete ja dokumentide esitamist. Lapsehoiuteenuse osutaja peab lubama Meremäe vallavalitsuse esindaja lapsehoiuteenuse osutamiseks kasutatavatesse ruumidesse lapsehoiuteenuse osutamisega seotud asjaolude kontrollimiseks.
§ 23. Korra rakendamine
(1) Riigi rahastatava lapsehoiuteenuse osas rakendub kord 01. detsembrist 2007. a.
(2) Meremäe valla eelarvest rahastatava lapsehoiuteenuse osas rakendub kord 01. jaanuarist 2008. a.
Määrus jõustub 01. detsembril 2007. a.
RT IV, 05.01.2018, 16